   ڪراچي (ويب ڊيسڪ) ڊرامي ”دو بول“ ذريعي شهرت جي بلندين تي پهتل اداڪارا حرا ماني چيو آهي ته ڇو ڪنهن جي وڃڻ کانپوءِ اسان کي ان جو قدر ٿيندو آهي؟ سماجي رابطن جي ويب سائيٽ انسٽاگرام تي حرا ماني هڪ پوسٽ شيئر ڪندي لکيو ائين ڇو ٿيندو آهي ته جڏهن ڪو هليو ويندو آهي پوءِ ان جو قدر ٿيندو آهي؟ ائين ڇو ناهي ٿيندو ته جڏهن هو اسان جي وچ ۾ هوندو آهي ته ان جي چڱائي ۽ ان جي خوشي سان اسان کي خوشي ناهي ٿيندي؟ ۽ جڏهن هو پنهنجون خوشيون ٻڌائي رهيو هوندو آهي ته اسان ان جي کِل سان جاچ (جَج) ڪندا آهيون. اداڪارا موجب اسان ڇو ايترا ظالم، ڪوڙا ۽ خود عرض ٿي ويا آهيون، ڇو اسان پنهنجي سامهون ڪنهن جي ڪاميابي قبول ناهيون ڪندا ۽ ٻين جي جدوجهد کي آسان ۽ پنهنجي ننڍڙي ڪوشش کي وڏو سمجهندا آهيون، اسان پنهنجي زندگي کان ٻاهر ڪڏهن اينداسين. سندس چوڻ هو ته رڳو پاڻ کي ئي نه پر ٻين کي به پيار جي ضرورت هوندي آهي، تنهن ڪري پنهنجي دل ۾ رحم رکو، ڇو ته جنهن جي دل ۾ رحم هوندو آهي، ان جي دل ۾ خدا هوندو آهي.